31995R0690
L 071/25
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 690/95 НА КОМИСИЯТА
от 30 март 1995 година
за изменение на Регламент (ЕО) № 1091/94 за формулиране на подробни правила за изпълнението на Регламент (ЕИО) № 3528/86 на Съвета относно защитата на горите в Общността срещу атмосферно замърсяване
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕИО) № 3528/86 (1) на Съвета от 17 ноември 1986 г. относно защитата на горите в Общността срещу атмосферно замърсяване, последно изменен с Регламент (ЕИО) № 2157/92 (2), и по-специално член 3, параграф 2 от него,
като има предвид, че съгласно член 2, параграф 1, трето тире от Регламент (ЕИО) № 3528/86 действията на Общността имат за цел да подпомогнат държавите-членки да осъществят постоянно и интензивно наблюдение на горските екосистеми на местата за постоянно наблюдение;
като има предвид, че по силата на член 2, параграф 2 от Регламент (ЕИО) № 3528/86 държавите-членки предават на Комисията данните, които са събрали от мрежата от места за постоянно наблюдение;
като има предвид, че тази мрежа е била изградена от държавите-членки съгласно приложение I към Регламент (ЕО) № 1091/94 на Комисията (3); като има предвид, че методологията и общият формат, приложими при представянето на данните относно постоянното състояние на короните на дърветата, на почвата, на листата и на мерките за растеж, са определени в приложения III-IV към Регламент (ЕО) № 1091/94 г.;
като има предвид, че измерването на нивото на утайките и контролът на метереологичните параметри вече са предвидени и че методологията и общият формат, приложими при представянето на данните, следва да бъдат добавени към Регламент (ЕО) № 1091/94;
като има предвид, че мерките, предвидени в настоящия регламент, са в съответствие със становището на Постоянния горски комитет
ПРИЕ НАСТОЯЩИЯ РЕГЛАМЕНТ:
Член 1
Регламент (ЕО) № 1091/94 се изменя, както следва:
1.
Към приложение II, формуляр 2а се добавят следните мерки:
„Установяване и осъществяване на мерки по измерване на утайките
Установяване и осъществяване на контрол на метеорологичните параметри“.
2.
Приложение III, точка II.5. се заменя със следния текст:
„II.5. Предаване на данните
Държавите-членки предават на Комисията тези данни за всяко място в стандартен вид (виж приложение VII, формуляри 3а и 3б).“
3.
Приложение VIIа се изменя с оглед съответното приложение на настоящия регламент.
4.
Приложения II и III към настоящия регламент се добавят като приложения VIII и IХ.
Член 2
Настоящият регламент влиза в сила на третия ден след публикуването му в Официален вестник на Европейските общности.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 30 март 1995 година.